**Referat af bestyrelsesmøde 2. december 2018 kl. 12-15.30**

**Tivoli**

**Til stede**: Henrik Christoffersen (HC), Peter Brandt Andersen (PBA), Tobias Rasmussen (TR), Per Christensen (PC), Kirsten Jensen (KJ), Mikkel Juul Larsen (MJL), Freddy Frederiksen (FF), Søren Skau (SS) og Jens Ellitsgaard (JE, referent).

**Afbud**: Martin Uhd Grønbech (MU).

Dagsorden/diskussionspunkter blev aftalt ved mødets start.

**1. World Qualification Event 2019**

FF og TR var inhabile i dette punkt, da FF potentielt er træner og Tobias er spiller for deltagende hold.

Med herrernes præstation ved B-EM er Danmark kvalificeret til World Qualification Event, hvor 8 nationer spiller om 2 pladser ved VM for både herrer og damer - Danmark er allerede kvalificeret til VM på damesiden.

Det blev besluttet, at dette event anses som indledende spil til VM, og at det derfor er vinderen af den danske VM-kval, der deltager i eventet - og hvis dette hold kvalificerer Danmark til Herre VM, så deltager holdet selv i VM.

Det blev kort diskuteret og besluttet, at udtagelse af hold ikke er noget der startes midt i en sæson, og således heller ikke gøres i dette tilfælde. En eventuel beslutning om ny praksis på dette må ske efter oplæg fra Elitearbejdsgruppen, og må vedtages på generalforsamling eller ved total enighed blandt bestyrelse og klubber.

Det blev besluttet, at deltagelse i denne turnering prioriteres som VM, og at omkostninger til rejse og logi dækkes af DCuF, sammen med diæter efter en begrænset sats (som ved EM). Hvis Danmark kvalificeres til Herre VM kan det give en ekstra udgift, som formentligt kan dækkes af et overskud fra 2018.

MU, HC og Ulrik Schmidt (Eliteudvalget) skal efter VM-kval snakke med det vindende hold omkring rejsetider osv. hvor udgifter tages i betragtning.

Eliteudvalget informerer de hold, der deltager i VM-kval om dette emne (Aktion: HC)

**2. Udviklingskonsulentens opgaver**

Lotte er kommet tilbage efter barsel, og er glad for at komme i gang med opgaver for DCuF. I første omgang er hun kommet i gang med at evaluere 2018 i forhold til målene i strategiaftalen med DIF, og følger således op på Curling Kick-off og åbent hus i diverse klubber i oktober.

Lotte fokuserer også på opgaver for 2019 - i første omgang de ting, der ligger i strategiaftalen. Her er målet at udbrede curling Kick-off til flere klubber og at afvikle 1-2-træner kursus.

Lotte fortalte at der fortsat var en del penge på "klippekort" i IKC, som forventes at blive brugt på ting til markedsføring (Roll-up plakater, flyers, reklamegenstande/merchandise).

Hvis Lotte skal involveres i opgaver omkring VM i Silkeborg (fx skolecurling) så skal opgaverne snart konkretiseres, så der kan sættes tid af hertil.

**3. Andre initiativer**

Under EM-besøg i Tallinn var FF med til møde i European Zone. Her orienterede formanden for European Zone, vice præsident Bengt Ramsfjeld, om, at der ligger en pengepulje på 200.000 € i det gamle ECF (europæisk curling forbund), som kan søges til diverse udvikling af curling. Herfra kunne givetvis søges penge til afvikling af WCF-trænerkursus afholdt i Danmark.

**4. Elite-arbejdsgruppe**

Første møde i gruppen er blevet rykket til 9. december, og Mikkel fra DIF (som er vores tidligere DIF-konsulent) deltager. Det har været svært for gruppen at finde fornuftigt tidspunkt til møde. Det er aftalt, at gruppen vil forsøge at arbejde forholdsvis hurtigt, så det er forhåbningen at der ligger et oplæg til fremtidig struktur i fornuftig tid inden generalforsamlingen den 19. maj 2019.

**5. Næste møde**

På grund af flere omstændigheder var dato for næste møde sendt i afstemning. Det blev besluttet at afholde mødet på den tidligste af de datoer, hvor flest kunne deltage, og således er mødet rykket til søndag den 13. januar 2019 kl. 10-16 i Idrættens hus.

**6. Økonomi**

FF har konstateret, at der ikke er udbetalt de sædvanlige kvartalsvise tilskud fra DIF. Lotte og HC bør følge op med IKC vedrørende eventuelle nye tilskudsregler og timing af udbetaling af tilskud. Hvis al tilskud fra DIF ligger sidst på året, så vil kassebeholdningen jo blive tømt.

Aktionsliste på næste side…

**Aktionsliste**

|  |  |  |
| --- | --- | --- |
| **Aktion** | **Ansvarlig** | **Status** |
| Gennemgang og opdatering af Code of Conduct | Jens | Udkast sendt |
| Give Jens adgang til at redigere på hjemmesiden | Henrik / Martin | OK |
| Finde bedst egnede platform/database til at opbevare dokumenter | Martin |  |
| Få IKC til at videresende indsamlede kontaktoplysninger fra klubberne til Jens | Henrik | OK |
| Samle opdaterede kontaktoplysninger på klubber samt oprette arkiv for klubbernes vedtægter | Jens | OK |
| Lave årshjul med diverse opgaver og tidsfrister | Jens, Henrik, Tobias, Martin, Freddy | Udkast med format OK |
| Finde bedste dato til bestyrelsesmøde i januar 2019 via Doodle | Jens | OK - 13. januar |
| Udgive referat fra bestyrelsesmøde 21. august på hjemmeside og udsende til klubber - og samle op på hvilke referater, der mangler på hjemmesiden | Henrik | OK |
| Afklare om der skal være juniortræf i forbindelse med DCA i december - HURTIGT | Tobias, Peter og Henrik | OK - ikke afholdt |
| Arrangere WCF trænerkursus i DK i august/september 2019 | ?? |  |
| Opdatering efter kørestols B-VM til bestyrelsen | Per |  |
| Afklaring af hvilke administrative arbejdsopgaver der kan laves af IKC | Henrik |  |
| Afklare økonomiske dispositioner, fuldmagter til konti, betalingskortholdere | Henrik, Tobias og Martin |  |
| Få IKC til at rundsende DIF retningslinjer for overholdelse af Persondatalovgivningen til klubberne | Henrik |  |
| Opstarte dialoger om kontingenter og eventuelle vedtægtsændringer i DCuF | Jens |  |
| Invitere repræsentant fra DIF til elite-arbejdsgruppens møder | Henrik og Martin | OK |
| Informere omkring VM-kval og World Qualification Event | Henrik |  |
|  |  |  |
|  |  |  |
|  |  |  |
|  |  |  |
|  |  |  |